google/wiki40b huggingface dataset:
रोंगटे खड़े होना

रोंगटे खड़े होना, किसी व्यक्ति की त्वचा के रोमों के आधार पर अनायास विकसित होने वाले उभार हैं जो कि ठंड या फिर गहन भावनाओं जैसे कि भय, विषाद, खुशी, उत्साह, प्रशंसा और कामोत्तेजना का अनुभव करने के कारण प्रकट हो सकते हैं। इनके लिए आयुर्वैज्ञानिक शब्द क्यूटिस एंसेरिना (cutis anserina), है। इस वाक्यांश को हिन्दी और उर्दु में एक मुहावरे की तरह भी प्रयोग किया जाता है।
उपमान

दर्शन में किसी अज्ञात वस्तु को किसी ज्ञात वस्तु की समानता के आधार पर किसी नाम से जानना उपमान कहलाता है। जैसे किसी को मालूम है कि नीलगाय, गाय जैसी होती है; कभी उसने जंगल में गाय जैसा पशु देखा और समझ गया कि यही नीलगाय है। यह ज्ञान गाय के ज्ञान से हुआ है। किंतु शब्दज्ञान से इसमें भेद है। शब्दज्ञान से शब्द सुनकर बोध होता है, उपमान में समानता से बोध होता है। न्यायशास्त्र में इसे अलग प्रमाण माना गया है किंतु बौद्ध, वैशेषिक आदि दर्शन इसे अनुमान के अंतर्गत मानते हैं।
चंद्रशेखरसिंह सामंत

चंद्रशेखरसिंह सामन्त (1835 - 1904) ओडिशा निवासी भारतीय ज्योतिषी थे। इन्होने 'सिद्धान्तदर्पण' नामक एक ज्योतिषग्रन्थ की रचना की जो संस्कृत भाषा तथा ओड़िया लिपि में है।

परिचय

इनका जन्म सन्‌ 1835 में पुरी के पास की खंडपाड़ा नामक एक छोटी रियासत के राजवंश में हुआ था। कुछ वैधानिक कठिनाइयों के कारण राजगद्दी अन्य को मिली तथा इन्होंने अपना जीवन गरीबी में बिताया।
उड़िया साहित्य के साथ साथ इन्हें संस्कृत के व्याकरण, काव्य तथा साहित्य की उच्च शिक्षा मिली। इनके पिता ने, जो स्वयं अच्छे विद्वान थे, इन्हें ज्योतिष का ज्ञान कराया। उड़िया और संस्कृत को छोड़ अन्य भाषाओं का ज्ञान इन्हें न था और न उस समय छपी हुई पुस्तकें ही उपलब्ध थीं, परंतु ग्रह, नक्षत्र और तारों की विद्या ने इन्हें आकर्षित किया। फलत: ताड़पत्रों पर हस्तलिखित, गणित ज्योतिष के प्राचीन सिद्धांत ग्रंथों का इन्होंने अध्ययन आरंभ किया। इन्हें यह देखकर बड़ा आश्चर्य हुआ कि इन ग्रंथों के कथनों और निरीक्षण से देखी हुई बातों में बड़ा भेद था। अतएव इन्होंने आवश्यक सरल यंत्रों का स्वयं निर्माण किया तथा ग्रहों और नक्षत्रों के उदय, अस्त और गति का, बिना किसी दूरदर्शक यंत्र की सहायता के, निरीक्षण कर अपनी नापों और फलों को उड़िया लिपि तथा संस्कृत भाषा के लिखे सिद्धांतदर्पण नामक ग्रंथों में नियमानुसार क्रमबद्ध किया।
भारतीय ज्योतिषियों में केवल चंद्रशेखर ही ऐसे थे जिन्होंने चंद्रमा की गति के संबंध में स्वतंत्र तथा मौलिक रूप से चांद्र क्षोभ, विचरण और वार्षिक समीकार का पता लगाया। पहले के भारतीय ग्रंथों में इनका कहीं पता नहीं है। इन्होंने और लंबन की अधिक यथार्थ नाप भी ज्ञात की। बिना किसी दूरदर्शक की सहायता तथा गाँव में बनाए, सस्ते और सरल यंत्रों से ज्ञात की गई इनकी नापों की परिशुद्धता की भूरि भूरि प्रशंसा यूरोपीय विद्वानों ने की है।
मॉण्डर (Maunder) के अनुसार यूरोपीय ज्योतिषियों द्वारा आधुनिक, बहूमूल्य एवं जटिल यंत्रों की सहायता से ज्ञात की हुई नापों और इनकी नापों में आश्चर्यजनक अत्यल्प अंतर है। यह अंतर बुध के नाक्षत्रकाल में केवल 0.00007 दिन तथा शुक्र के नाक्षत्रकाल में केवल 0.0028 दिन है। इनकी दी हुई ग्रहों की रविमार्ग (क्रांति वृत्त) से कक्षानति की नाप चाप की एक कला तक शुद्ध है। इन बातों से इनके कार्य की महत्ता का ज्ञान होता है।
ज्योतिष विद्या (फलित और गणित) से ग्रामवासियों की सेवा करते हुए, इन्होंने सारा जीवन गरीबी में साधुओं सा बिताया। ये बालकों के समान सरल स्वभाव के, अति धार्मिक तथा सत्यवादी थे। इन्होंने अपने सारे जीवन का परिश्रम, अर्थात्‌ स्वरचित बृहद्ग्रंथ सिद्धांतदर्पण जगन्नाथ जी को समर्पित किया था और उन्हीं की पुरी में सन्‌ 1904 में इन्होंने मोक्षलाभ किया।
रशिया ओलंपिक विवरण

गर्मियों के खेल से पदक

██  उस खेल में अग्रणी
महिला एक दिवसीय अन्तरराष्ट्रीय क्रिकेट

महिलाओं की एक दिवसीय अंतरराष्ट्रीय क्रिकेट (वनडे) महिला क्रिकेट के सीमित ओवरों के रूप है। मैचेस 50  ओवर,  मेन्स गेम के बराबर के लिए निर्धारित कर रहे हैं। महिलाओं के पहले वनडे पहली महिला विश्व कप जो इंग्लैंड में आयोजित किया गया था के हिस्से के रूप में, 1973 में खेला गया। पहले वनडे देखा मेजबान टीम एक अंतरराष्ट्रीय एकादश को हराया।
प्रायोगिक भौतिकी

भौतिक विज्ञान के क्षेत्र में, प्रायोगिक भौतिकी ब्रह्माण्ड के बारे में आँकड़े संग्रहित करने के क्रम में भौतिक परिघटनाओं के प्रेक्षण से सम्बंधित विषय और उप-विषयों की श्रेणी है। इसकी विधियाँ एक विषय से दूसरे विषय में बहुत परिवर्तित होता है जैसे सरल प्रयोग से प्रेक्षण जैसे कैवेंडिश प्रयोग से बहुत जटिल प्रयोगों में से एक वृहद हेड्रॉन संघट्टक तक।

विहंगावलोकन

प्रायोगिक भौतिकी, भौतिक विज्ञान के उन सभी क्षेत्रों संगठित रूप है जिनमें आँकड़े अधिग्रहण, आँकड़े अधिग्रहण विधियाँ और विवरणात्मक अध्ययन के साथ (वैचारिक प्रयोगों से परे) प्रयोगशाला का वास्तविक अनुभव करते हैं।

विधियाँ

प्रयोगिक भौतिकी में मुख्यतः दो तरह की प्रयोग विधियाँ काम में ली जाती हैं- नियंत्रित प्रयोग और प्राकृतिक प्रयोग। नियंत्रित प्रयोग अक्सर प्रयोगशालाओं में उपयोग होते हैं अर्थात प्रयोगशाला में नियंत्रित वातावरण प्रयोग उपलब्द्ध करवाया जाते हैं। प्राकृतिक प्रयोग ताराभौतिकी या खगोलभौतिकी में उपयोग होने वाले प्रयोग हैं जिनमें खगोलीय वस्तुओं का मापन किया जाता है।
झ़ामबिल प्रांत

प्रांत का नाम और उच्चारण

झ़ामबिल​ प्रांत का नाम प्रसिद्ध कज़ाख़ लोक-गायक झ़ामबिल​ झ़ाबायेव (Jambyl Jabayev, १८४६-१९४५) पर पड़ा है। ध्यान दें कि 'झ़ामबिल' में बिंदु-वाले 'झ़' का उच्चारण बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

समुदाय

२००९ की जनगणना में झ़ामबिल​ प्रांत के लगभग ६५% लोग कज़ाख़ जाति के थे। राजधानी तराज़ में सोवियत संघ के ज़माने में बहुत से जर्मन, यहूदी, रूसी, यूक्रेनी और अन्य समुदाय भारी संख्या में बसते थे और १९८९ में इस शहर केवल २०% लोग कज़ाख़ थे। सोवियत संघ टूटने के बाद बहुत से जर्मन और रूसी लोग इस शहर और प्रांत को छोड़कर चले गए हैं और २००९ तक तराज़ के ६०% लोग कज़ाख़ थे।
सौन्दरानंदकाव्यम्

सौन्दरानन्दकाव्यम्, अश्वघोष कृत संस्कृत ग्रन्थ है। यह ग्रन्थ बुद्ध के सौतेले भाई आनंद के बौद्ध धर्म में दीक्षित होने के प्रसंग पर आधारित है।
कोशिकाद्रव्य

कोशिका मे कोशिका झिल्ली के अंदर केन्द्रक को छोड़कर सम्पूर्ण पदार्थों को कोशिकाद्रव्य (Cytoplasm) कहते हैं। यह सभी कोशिकाओं में पाया जाता है तथा कोशिका झिल्ली के अंदर तथा केन्द्रक झिल्ली के बाहर रहता है। यह रवेदार, जेलीनुमा, अर्धतरल पदार्थ है। यह पारदर्शी एवं चिपचिपा होता है। यह कोशिका के 70% भाग की रचना करता है। इसकी रचना जल एवं कार्बनिक तथा अकार्बनिक ठोस पदार्थों से हुई है। इसमें अनेक रचनाएँ होती हैं। प्रकाश सूक्ष्मदर्शी में सभी कोशिकांगों को स्पष्ट नहीं देखा जा सकता है। इन रचनाओं को स्पष्ट देखने के लिए इलेक्ट्रॉन सूक्ष्मदर्शी या किसी अन्य अधिक विभेदन क्षमता वाले सूक्ष्मदर्शी की आवश्यकता पड़ती है।
सिल्क स्मिता

अभिनय

स्मिता ने अपना करियर अभिनेत्री के रूप में नहीं, बल्कि कलाकारों के टच-अप के कार्य करते हुए शुरू किया था और बाद में इन्हें अभिनेत्री के रूप में एक छोटा सा किरदार मिल गया। इन्हें विनु चक्रवर्ती, जो फ़्लौर मिल के निर्देशक थे, ने ढूंढ निकाला। उन्होंने इनका नाम बदल कर स्मिता कर दिया और उनकी पत्नी ने इन्हें अंग्रेज़ी सीखाया और नृत्य सिखाने का भी प्रबंध किया। लेकिन उन्हें एक ही तरह के किरदार मिलने लगे और अपने पूरे करियर में उन्हें बस उसी तरह के ही किरदार मिलते रहे।

निजी जीवन

स्मिता का जन्म तेलुगू परिवार में रामल्लू और सरसम्मा के यहाँ हुआ था। चौथी कक्षा में (लगभग 10 वर्ष की आयु में) ही अपने परिवार के आर्थिक कारणों की वजह से इन्हें स्कूल छोड़ना पता था। इनके परिवार ने इनकी शादी बहुत ही कम उम्र में ही करा दी। उसके पति और सास-ससुर उसके साथ बहुत बेकार तरीके से बर्ताव करते थे, पर फिर भी वो उन लोगों के साथ ही थी।
सिल्क बहुत कम और करीबी दोस्तों से घिरी हुई रहती थी और कभी बहुत जल्दी दोस्त नहीं बनाती थी। इन्हें इनके जल्द गुस्से में आने और सीधे सीधे बात कह देने कारण भी जाना जाता है, और इस कारण ये कभी कभी घमंडी भी लगने लगती हैं। उनके दोस्तों और प्रशंसकों के अनुसार वो बहुत दयालु और बच्चे के समान थी।

मौत

23 सितम्बर 1996 को सिल्क ने अपनी सहेली, अनुराधा से बात की थी, उसके अनुसार वो किसी मुद्दे को लेकर बात कर रही थी, जो उसे परेशान कर रही थी। अनुराधा ने कहा कि वो अपने बच्चे को स्कूल छोड़ कर उससे मिलने गई थी।
23 सितम्बर 1996 की सुबह को कुछ घंटे के बाद स्मिता अपने चेन्नई के घर में मृत मिली। उसके मौत का कारण अभी तक रहस्य ही बना हुआ है। कुछ के अनुसार उसने आत्महत्या की थी, क्योंकि वो अपने फिल्म निर्माण के कर्ज के कारण काफी परेशान थी। कुछ महीने के बाद पोस्टमोरटम के नतीजों के अनुसार उसके मौत का कारण शराब पीना था।
तापदीप्त लैम्प

तापदीप्त लैम्प या इन्कैंडिसेंट लैम्प (incandescent lamp) को बोलचाल में बल्ब कहते हैं। यह तापदीप्ति के द्वारा प्रकाश उत्पन्न करता है। गरम होने के कारण प्रकाश का उत्सर्जन, तापदीप्ति (incandescence) कहलाता है। इसमें एक पतला फिलामेन्ट (तार) होता है जिससे होकर जब धारा बहती है तब यह गरम होकर प्रकाश देने लगता है। फिलामेन्ट को काँच के बल्ब के अन्दर इसलिये रखा जाता है ताकि अति तप्त फिलामेन्ट तक वायुमण्डलीय आक्सीजन न पहुँच पाये और इस तरह क्रिया करके फिलामेन्ट को कमजोर न कर सके।

विशेषताएँ

उद्दीप्त दीपक विभिन्न आकार, वोल्टता और शक्ति के बनाये जाते हैं। १.५ वोल्ट (टार्च का बल्ब) से लेकर ३०० वोल्ट के बल्ब आसानी से उपलब्ध हैं। इसी तरह १ वाट से लेकर हजारों वाट के बल्ब बनते हैं। उद्देप्त बल्बों की विशेषता है कि इनके निर्माण का खर्च बहुत कम होता है; बिना किसी अतिरिक्त ताम-झाम के इन्हें सीधे उचित वोल्टता से जोड़कर चलाया जाता है; ये एसी और डीसी दोनो से काम करते हैं। इन कारणों से प्राय: घरों में यही लैम्प उपयोग किया जाता रहा है। किन्तु इसकी प्रकाशिक दक्षता कम है अर्थात समान प्रकाश पैदा करने के लिये यह अपेक्षाकृत अधिक बिजली लेता है। इस कारण धीरे-धीरे अन्य प्रकाश स्रोतों (जैसे सीएफएल) का प्रचलबढ़ रहा है और इसका प्रचलन कम हो रहा है।
लेबनान की जनसांख्यिकी

यह आलेख लेबनान की आबादी की जनसांख्यिकीय विशेषताओं के बारे में है, जिसमें जनसंख्या घनत्व, शिक्षा स्तर,आर्थिक स्थिति और जनसंख्या के अन्य पहलुओं शामिल हैं।
लेबनान की लगभग 99% आबादी में कई मुस्लिम संप्रदायों और ईसाई संप्रदायों शामिल हैं।  चूंकि धार्मिक संतुलन का मामला एक संवेदनशील राजनीतिक मुद्दा है, इसलिए आधुनिक लेबनान राज्य की स्थापना से पहले 1932 से राष्ट्रीय जनगणना आयोजित नहीं की गई है।  उपलब्ध एकमात्र हालिया (युद्ध के बाद) आंकड़े निजी संगठनों द्वारा किए गए अध्ययनों के आधार पर अनुमान हैं। 8.6 से 14 मिलियन लेबनान और दुनिया भर में लेबनान के वंशज हैं|

लेबनानी लोग

लेबनान में जातीय पृष्ठभूमि एक महत्वपूर्ण कारक है। देश में सांस्कृतिक, धार्मिक और जातीय समूहों का एक बड़ा मिश्रण शामिल है जो 6,000 से अधिक वर्षों से बना रहे हैं। अरबों ने अरब से 7 वीं शताब्दी ईस्वी में फेनेशिया पर हमला किया और कब्जा कर लिया। लेबनान की प्रमुख सांस्कृतिक पृष्ठभूमि और वंशावली कनानी (फोएनशियन), अरामीन (प्राचीन सीरिया) से ग्रीक (बीजान्टिन) और अरब तक भिन्न है।

आप्रवासियों और जातीय समूहों

अन्य अरब देशों (मुख्य रूप से फिलिस्तीन, सीरिया, इराक और मिस्र) और गैर-अरब भाषी मुस्लिम देशों के आप्रवासियों की पर्याप्त संख्याएं हैं। इसके अलावा, हाल के वर्षों में इथियोपिया और दक्षिण पूर्व एशियाई देशों जैसे इंडोनेशिया, फिलीपींस, मलेशिया, श्रीलंका, के साथ-साथ अन्य आप्रवासी अल्पसंख्यकों, कोलंबियाई और ब्राजीलियाई लोगों की संख्या में भी वृद्धि हुई है। लेबनानी वंश खुद)। इनमें से अधिकांश अतिथि श्रमिकों के रूप में कार्यरत हैं, जैसे ही सिरियन और फिलिस्तीनियों ने, और लेबनान के युद्ध के बाद के पुनर्निर्माण में रोजगार की तलाश करने के लिए देश में प्रवेश किया। फिलिस्तीनियों के अलावा, लेबनान में लगभग 180,000 लोग हैं।
सिदत्संगरा

सिदत्सङ्गरा श्री लंका में मध्यकाल में रचित एक विद्वतापूर्ण ग्रन्थ है जो सिंहल भाषा में काव्यरचना के लिए एक मार्गदर्शिका के रूप में लिखा गया है। डब्ल्यू एस करुणातिलके तथा जेम्स गेयर ने १९५५ से २०१२ तक घोर परिश्रम से इसका अनुवाद किया है।
इनलीएर्स और आउटलाइयर्स (भूविज्ञान)

एक आंतरक (इनलीएर्स) बड़े चट्टानों का वह क्षेत्र होता है जो छोटी चट्टानों से घिरा होता है। विपरीत एक ग़ैर युवा रॉक (आउटलाइयर्स) पूरी तरह से बड़े चट्टानों से घिरा हुआ एक क्षेत्र होता है।|
१८१७ ईसा पूर्व

१८१७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८१७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भारतीय राष्ट्रीय पंचांग

भारतीय राष्ट्रीय पंचांग या 'भारत का राष्ट्रीय कैलेंडर' भारत में उपयोग में आने वाला सरकारी सिविल कैलेंडर है। यह शक संवत पर आधारित है और ग्रेगोरियन कैलेंडर के साथ-साथ 22 मार्च 1957 से अपनाया गया। भारत मे यह भारत का राजपत्र, आकाशवाणी द्वारा प्रसारित समाचार और भारत सरकार द्वारा जारी संचार विज्ञप्तियों मे ग्रेगोरियन कैलेंडर के साथ प्रयोग किया जाता है। 
चैत्र भारतीय राष्ट्रीय पंचांग का प्रथम माह होता है। राष्ट्रीय कैलेंडर की तिथियाँ ग्रेगोरियन कैलेंडर की तिथियों से स्थायी रूप से मिलती-जुलती हैं। चन्द्रमा की कला (घटने व बढ़ने) के अनुसार माह में दिनों की संख्या निर्धारित होती है |

अंगीकरण

इस कैलेंडर को कैलेंडर सुधार समिति द्वारा 1957 में, भारतीय पंचांग और समुद्री पंचांग के भाग के रूप मे प्रस्तुत किया गया। इसमें अन्य खगोलीय आँकड़ों के साथ काल और सूत्र भी थे जिनके आधार पर हिंदू धार्मिक पंचांग तैयार किया जा सकता था, यह सारी कवायद इसको एक समरसता प्रदान करने की थी। इस प्रयास के बावजूद, पुराने स्रोतों पर आधारित स्थानीय रूपान्तर जैसे सूर्य सिद्धांत अभी भी मौजूद हैं।
इसका आधिकारिक उपयोग 1 चैत्र, 1879 शक् युग, या 22 मार्च 1957 में शुरू किया था। हालांकि, सरकारी अधिकारियों इस कैलेंडर के नये साल के बजाय धार्मिक कैलेंडरों के नये साल को तरजीह देते प्रतीत होते हैं।.

राष्ट्रीय पंचांग

सुधार समिति ने राष्ट्रीय पंचांग नामक एक धार्मिक कैलेंडर को भी औपचारिक रूप दिया। यह, अन्य कई क्षेत्रीय चन्द्र-सौर पंचांग पर आधारित पंचांगों की तरह 10 वीं शताब्दी के सूर्य सिद्धांत पर आधारित था।
शब्द पंचांग संस्कृत के पंचांगम् (पाँच+अंग) से लिया गया है, जो कि पंचांग के पाँच अंगों का द्योतक है: चंद्र दिन,चांद्र मास, अर्ध दिन, सूर्य और चंद्रमा के कोण और सौर दिन।
प्रिय वेंग प्रान्त

नामोत्पत्ति

ख्मेर भाषा में "प्रिय वेंग" का अर्थ "लम्बा वन" है। इसमें वेंग संस्कृत के "वन" शब्द का ख्मेर रूप है।
मियाँ रियाज़ हुसैन पीरजादा

मियाँ रियाज़ हुसैन पीरजादा एक राजनीतिज्ञ है पाकिस्तान के राष्ट्रीय विधानसभा में | वह NA-186 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
जिमी वेल्स

संक्षिप्त जीवनी

वकौल जिमी वेल्स, उनका जन्म 7 के बजाय 8 अगस्त 1966 को हुन्त्विली अलबामा में हुआ था। 7 अगस्त 1966 तो एन्साइक्लोपीडिया ब्रिटेनिका में गलती से दे दिया गया। उनके पिता जिमी एक ग्रासरी स्टोर में मैनेजर थे और माँ डोरिस एक प्राइवेट स्कूल चलाती थीं। प्रारम्भ में एक छोटे से पब्लिक स्कूल में पढ़ाईं की फिर एक विश्वविद्यालय से स्नातक किया और उसके बाद फाइनेंस में मास्टर्स की डिग्री ली। शिक्षा पूरी करने के उपरान्त पहले एक फायनेंसियल फर्म में नौकरी की फिर कई वर्षों तक शिकागो में एक वायदा और विकल्प फर्म के शोध निदेशक के रूप में काम किया। तत्पश्चात् 1996 में अपने दो साथियों के साथ एक वेब पोर्टल की स्थापना की। यही नहीं, उन्होंने विकिपीडिया और नुपेडिया की मेजबानी के लिये प्रारम्भिक धन भी उपलब्ध कराया।
वेल्स ने दो बार शादी की। क्रिस्टिन उनकी दूसरी पत्नी है। वे उनसे अलग रह रहे हैं। फ़िलहाल वेल्स के साथ उनकी एक बेटी रह रही है।

विकिमीडिया

सन् 2001 में वेल्स ने लैरी संगेर और अन्य लोगों के साथ विकिपीडिया को एक मुक्त सामग्री विश्वकोश बनाने का संकल्प किया जिसका आगे जाकर बहुत तेजी से विकास हुआ और इस संगठन ने लोकप्रियता की सीढियों पर कदम रखना प्रारम्भ कर दिया। विकिपीडिया की सार्वजनिक प्रोफ़ाइल में आशातीत वृद्धि हुई और वेल्स इस परियोजना के प्रमोटर और प्रवक्ता बन गये। फिलहाल वे विकिमीडिया फाउण्डेशन के न्यासी बोर्ड में काम करते हैं। यह फाउण्डेशन एक धर्मार्थ संगठन है जो बिना किसी लाभ के विकिपीडिया चलाता है।

विकीमेपिया

सन् 2004 में वेल्स ने अपने सहयोगी विकिमीडिया न्यासी एंजेला बीसली के साथ विकि नाम से एक निजी स्वामित्व वाली मुफ्त वेब होस्टिंग सेवा की स्थापना भी की थी जो आज तक बदस्तूर कार्य कर रही है।
चीन में खेल

चीन में खेल लंबे समय से मार्शल आर्ट से जुड़ा हुआ है। आज चीन (मुख्य भूमि चीन, हांगकांग और मकाऊ समेत) में प्रतिस्पर्धी खेल के विभिन्न प्रकार शामिल हैं। पारंपरिक चीनी संस्कृति शारीरिक फिटनेस को एक महत्वपूर्ण विशेषता के रूप में मानती है। चीन में राष्ट्रीय स्तर पर ओलंपिक खेलों के समान ही अपना राष्ट्रीय चौथाई बहु-खेल कार्यक्रम है

इतिहास

ड्रैगन बोट रेसिंग लगभग 2000 साल पहले की तारीखें थी और हर साल चीन के आसपास आयोजित एक पारंपरिक आयोजन बनी हुई है। इस बात का सबूत है कि फुटबॉल के प्रोटोटाइप कुजू, दूसरी और तीसरी शताब्दी ईसा पूर्व के दौरान चीन में आधुनिक खेल बनाने के लिए दुनिया भर में फैल जाने से पहले इसका आविष्कार किया गया था। लोकप्रिय शौकिया खेलों में टेबल टेनिस, बैडमिंटन, मार्शल आर्ट, और पूल के विभिन्न रूप शामिल हैं। चीन के पेशेवर खेल इसके विकास चरणों में हैं। वे अपने खाली समय के दौरान हैकी बेक, या पिंग पोंग भी शामिल हो सकते हैं।

फुटबॉल

फुटबॉल देश में सबसे लोकप्रिय दर्शक खेल है और 1900 के दशक में पेश होने के बाद से चीन में सबसे अच्छी तरह से समर्थित खेलों में से एक रहा है। यह भी लिखा गया है कि फुटबॉल के समान खेल था पहले चीन में लगभग 50 ईसा पूर्व खेला। वर्तमान चीनी फुटबॉल एसोसिएशन की स्थापना 1949 के बाद पीपुल्स रिपब्लिक ऑफ चाइना में हुई थी।

बैडमिंटन

बैडमिंटन चीन में लोकप्रिय है और मनोरंजक उपयोग और सस्ती उपकरण में इसकी सापेक्ष सादगी के कारण धन्यवाद। कई चीनी बैडमिंटन खिलाड़ियों ने अंतरराष्ट्रीय सफलता और प्रसिद्धि हासिल की है, खासकर बीडब्ल्यूएफ विश्व चैंपियनशिप में कई स्वर्ण पदक विजेताओं। यह पूरे देश में शौकिया लीग के साथ एक लोकप्रिय मनोरंजन और पेशेवर खेल है।

बेसबॉल

बेसबॉल को पहली बार 1864 में अमेरिकी मेडिकल मिशनरी हेनरी विलियम बूएन द्वारा शंघाई बेसबॉल क्लब की स्थापना के साथ पेश किया गया था। 1905 में सेंट जॉन्स यूनिवर्सिटी और शंघाई एमसीए बेसबॉल क्लब के बीच एक खेल के साथ संगठित बेसबॉल गेम्स स्थापित किए गए थे।सांस्कृतिक क्रांति समाप्त होने के बाद, बेसबॉल गतिविधियों को फिर से शुरू किया गया, और चीन बेसबॉल एसोसिएशन 1974 में गठित हुआ। 2002 में, चीन बेसबॉल लीग का गठन हुआ, और चीन विश्व बेसबॉल क्लासिक में भाग लेता है। चीन, जापान और दक्षिण कोरिया गणराज्य के लिए राष्ट्रीय टीम की हार इस प्रवृत्ति को बदलने में मदद कर सकती है क्योंकि चीनी खेल के अंतर्राष्ट्रीयकरण के बारे में अधिक जागरूक हो जाती है।

शतरंज

टूरिन में 2006 के 37 वें शतरंज ओलंपियाड में चीन का अच्छा नतीजा था जब पुरुषों की टीम अर्मेनिया के पीछे दूसरी और महिला टीम तीसरी सर्वश्रेष्ठ परिणाम के लिए तीसरी थी। चीनी प्रगति को कई कठिन घटनाओं में बड़े सरकारी समर्थन और परीक्षण प्रतियोगिता द्वारा निपटाया गया है।

टेनिस

टेनिस चीन में एक बढ़ता मनोरंजक खेल है,हाल ही में चीनी टेनिस खिलाड़ियों, विशेष रूप से महिलाओं ने शौकिया स्तर और पेशेवर दोनों में अंतरराष्ट्रीय स्तर पर सफलता देखी है। अंतरराष्ट्रीय टेनिस टूर्नामेंट चीनी खेल चैनलों पर व्यापक कवरेज प्राप्त करते हैं, जो फुटबॉल और बास्केटबाल के बाद तीसरे सबसे लोकप्रिय हैं।
जनादेश

जनता का आदेश|
अल्फ़ा टूकानाए तारा

मुख्य तारा

इसके मुख्य तारे का सतही तापमान 4300 कैल्विन है, जो हमारे सूर्य से ठंडा है। इसका द्रव्यमान हमारे सूरज के द्रव्यमान का 2.5 से 3 गुना, व्यास हमारे सूरज के व्यास का 37 गुन और निरपेक्ष कांतिमान (चमक) हमारे सूरज की चमक से 424 गुना है। यह एक K3 III श्रेणी का तारा है जिसका भीतरी हाइड्रोजन ईंधन संलयन में प्रयोग होकर समाप्त हो चुका है, और जिस से यह मुख्य अनुक्रम का अन्त कर आकार में फूलकर एक दानव तारा बन गया है।
स्त्री स्वच्छता

स्त्री स्वच्छता उत्पाद ( जिन्हें मासिक धर्म स्वच्छता उत्पाद भी कहा जाता है) महिलाओं के लिए वह व्यक्तिगत देखभाल उत्पाद है  जिन्हें मासिक धर्म, योनि स्राव, और अन्य शारीरिक कार्यों एवं योनी और योनि के लिए संबंधित किया जाता है ।
यह उत्पाद या प्रयोज्य: या पुन: प्रयोज्य होते है । सैनिटरी नैपकिन (अमेरिकी अंग्रेजी) या सैनिटरी टॉवेल (ब्रिटिश अंग्रेजी), पैड, और मासिक धर्म पैड प्रयोज्य: स्त्री स्वच्छता उत्पाद है । मासिक धर्म कप, कपड़े,  मासिक धर्म पैड और अवधि पैंटी प्रमुख श्रेणियों के पुन: प्रयोज्य स्त्री स्वच्छता उत्पाद है ।
योनी या योनि के अन्दर को शुद्ध करने के लिए स्त्री डीओडरन्ट, साफ़ करना, स्त्री पाउडर, स्त्री साबुन, और स्त्री पोंछे, जैसे उत्पादों को  "स्त्री स्वच्छता" उत्पाद माना जाता है ।

सामग्री तक पहुंच

कम आय वाले देशों में,' महिला विकल्पों के मासिक धर्म स्वच्छता सामग्रियां अक्सर सीमित लागत, उपलब्धता और सामाजिक मानदंडों द्वारा सिमित है ।
किशनगढ़, अलवर

भौगोलिक स्थिति

किशनगढ़ 27.82°N 76.72°E पर स्थित है और इसकी मासत से ऊँचाई 433 मीटर (1420 फीट) है।

जनसांख्यिकी

२००१ की जनगणना के अनुसार किशनगढ़ की कुल जसंख्या 9,472 थी।2001 तक  इसमें 53% पुरुष और 47% महिलायें थी। किशनगढ़ की औसत साक्षरता 71% है जो राष्ट्रीय औसत 59.5% से अधिक है।
२६३१ ईसा पूर्व

२६३१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६३१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रामनगर, मध्य प्रदेश

रामनगर सतना जिले की तहसील है जो जिले की उत्तर पूर्व सीमा पर स्थित है|रामनगर के पास में स्थित बाणसागर बांध जो सोन नदी पर बनाया गया है। जिस पर बाणसागर बहुउद्देश्यीय परियोजना 25 सितंबर 2006  सुरु की गई थी। बाण सागर में  जल विधुत केंद्र भी स्थापित किया गया है
छतरी (स्मारक)

राजाओं के मरणोंपरान्त उनकी याद में स्थापत्य की दृष्टि से विशिष्ट स्मारक बनाये गए, जिन्हें छतरियां तथा देवल के नाम से जाना जाता है। छतरियां ज्यादातर भारतीय राज्य राजस्थान में देखने को मिलती है। जिसमें जयपुर की गैटोर, जोधपुर की जसवंत थड़ा ,कोटा का छत्र विलास बाग़, जैसलमेर का बड़ा बाग़ तो इस दृष्टि से बहुत ही महत्वपूर्ण है। जैसलमेर के पीले पत्थर से बनी छतरियां सुंदर है। छतरियों में हिन्दू और मुस्लिम दोनों शैलियों का मिश्रण पाया जाता है। सबसे नीचे चौकोर अथवा आठ कोनों का चबूतरा बनाया जाता है। इन चबूतरों के ऊपर दूसरा गोल चबूतरा बनाया जाता है।

प्रमुख छतरियां

८४ खम्भों की छतरी - शत्रुसाल का स्मारक (१६३१ ईस्वी में) बूंदी शासक - शाहजहाँ का समकालीन। बूंदी के देवपुरा गाँव के पास राव राजा अनिरुद्ध सिंह के धायबाई देवा की स्मृति में बनाई गयी। तीन मंजिला छतरी जिसमें ८४ भव्य स्तम्भ हैं।

केसरबाग की छतरियां

बूंदी से लगभग ४-५ किलोमीटर दूर स्थित केसरबाग में बूंदी शासकों तथा राजपरिवारों की ६६ छतरियां हैं। इनमें सबसे प्राचीन महाराज कुमार दादू की है तथा सबसे नवीन महाराजा राजा विष्णु सिंह की छतरी है। इन छतरियों पर राजाओं के साथ हुई सती हुई रानियों की मूर्तियाँ भी उत्कीर्ण है।

मूसी महारानी की छतरी

इनकी छतरी राजस्थान के अलवर के बाला दुर्ग के नीचे सागर के दक्षिण किनारे हिन्दू स्थापत्य कला की इस ८० खम्भों की छतरी का निर्माण महाराजा बख्तारसिंह की मूसी रानी की स्मृति में महाराजा विनय सिंह के काल में हुआ था। सफेद संगमरमर एवं लाल पत्थर से निर्मित इस छतरी की ऊपरी मंजिल पर रामायण और महाभारत के भित्ति चित्र भी बने हुए हैं।

टहला की छतरियां

ये छतरियां भी राजस्थान के अलवर ज़िले में स्थित है। यहाँ स्थित मिश्रजी की छतरी विशेष रूप से प्रसिद्ध है जिसका निर्माण लगभग १४३२ ईस्वी में किया गया था। इस छतरी के गुबंद को आठ समकोण खड़े खम्भों पर स्थापित किया गया है। इस छतरी की विशेषता भित्ति चित्रण का बेमिसाल अलंकरण है।

जोधपुर रानियों की छतरियाँ

मंडोर के पास पंचकुंडा के निकट स्थित ये छतरियाँ भव्यतापूर्ण नक्काशी की कुल ४२ छतरियाँ है जिनमें रानी सूर्य कंवर की ३२ स्तम्भों वाली छतरी सबसे बड़ी और भव्य है। इसके अलावा यहाँ महाराजा मानसिंह की महारानी भटियाणी रानी की छतरी ऊँचे चबूतरे पर बनी हुई है।

ब्राह्मण देवता की छतरी

मंडोर जोधपुर में पंचकुंडा के निकट लाल बलुई पत्थर की छतरी ,मेहरानगढ़ दुर्ग के तांत्रिक अनुष्ठान में जिस ब्राह्मण ने आत्मबलिदान दिया ,उसकी है। यह शिल्प कला और स्थापत्य कला का अद्भुत नजारा है।

कागा की छतरी

जोधपुर से पाँच किलोमीटर दूर ऋषि श्रेष्ठ काग भुशुण्डि की तपोभूमि ,जहाँ भगवती गंगा भी ऋषि के तप से प्रकट हुई थी, यहाँ लगभग १५० छतरियाँ बनी हुई हैं। कागा में शीतला देवी का मंदिर भी है जिसका निर्माण जोधपुर के नरेश विनयसिंह ने करवाया था। इस मंदिर के पास दीवान दीपचंद की छतरी स्थित है। कागा की छतरियों के पास महाराजा जसवंत सिंह के काल में बक नामक जादूगर द्वारा एक दिन में लगाया गया अनार का बगीचा है।
कागा की छतरियों के मध्य प्रधानमंत्री की छतरी है। यह छतरी १८ स्तम्भों पर लाल पत्थरों से बनाई हुई है। महाराज जसवंत सिंह की प्राण रक्षा हेतु उनके प्रधानमंत्री राजसिंह कुम्पावत ने आत्मबलिदान किया था। इसी की स्मृति में इस छतरी का निर्माण महाराजा जसवंत सिंह ने करवाया था।

कुछ छतरियों के चित्र

राजस्थान के अलावा देश के मध्य प्रदेश में भी कई प्रसिद्ध छतरियाँ स्थित है जिसमें कुछ इस प्रकार है- ग्वालियर की श्रीमती बालाजी महाराज की छतरी, शुजालपुर में श्रीनाथ शिंदे जी की छतरी स्थित है इनके अलावा इंदौर, महेश्वर और शिवपुरी में भी छतरियाँ स्थित है।
बेगूँ किसान आंदोलन

बेगूँ किसान आंदोलन चित्तौड़गढ़ में सन १९२१ में आरम्भ हुआ। इसकी शुरूआत बेगार प्रथा के विरोध के रूप में हुई थी। आंदोलन की शुरूआत रामनारायण चैधरी ने की, बाद में इसकी बागड़ोर विजयसिंह पथिक ने सम्भाली थी। इस समय बेगूँ के ठाकुर अनुपसिंह थे।
1922 में अनुपसिंह और राजस्थान सेवा संघ के मंत्री रामनारयण चौधरी के मध्य एक समझौता हुआ जिसे 'बोल्सेविक समझौते' की संज्ञा दी गई। यह संज्ञा किसान आंदोलन के प्रस्तावों के लिए गठित ट्रेन्च आयोग ने दी थी।
13 जुलाई,1923 को गोविन्दपुरा गांव में किसानों का एक सम्मेलन हुआ, सेना के द्वारा किसानों पर गोलियाँ चलाई गयी। जिसमें रूपाजी और कृपाजी नामक दो किसान शहीद हुए। अन्त में बेगार प्रथा को समाप्त कर दिया गया। यह आन्दोलन विजयसिंह पथिक के नेतृत्व में समाप्त हुआ था।